CELEX: 22020D0301
Language: mt
Date: 2019-12-13 00:00:00
Title: Deċiżjoni tal-Kumitat Konġunt taż-ŻEE Nru 282/2019 tat-13 ta’ Diċembru 2019 li temenda l-Anness I (Kwistjonijiet veterinarji u fitosanitarji) u l-Anness II (Regolamenti tekniċi, standards, testijiet u ċertifikazzjoni) tal-Ftehim ŻEE [2020/301]

5.3.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 68/14
               
            
         DEĊIŻJONI TAL-KUMITAT KONĠUNT TAŻ-ŻEE
         Nru 282/2019
         tat-13 ta’ Diċembru 2019
         li temenda l-Anness I (Kwistjonijiet veterinarji u fitosanitarji) u l-Anness II (Regolamenti tekniċi, standards, testijiet u ċertifikazzjoni) tal-Ftehim ŻEE [2020/301]
         IL-KUMITAT KONĠUNT TAŻ-ŻEE,
         Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b’mod partikolari l-Artikolu 98 tiegħu,
         Billi:
         
                     (1)
                  
                  
                     Ir-Regolament ta’ Implimentazzjoni tal-Kummissjoni (UE) 2019/1715 tat-30 ta’ Settembru 2019 li jistabbilixxi r-regoli għat-tħaddim tas-sistema ta’ ġestjoni tal-informazzjoni għall-kontrolli uffiċjali u l-komponenti tas-sistema tagħha (ir-Regolament IMSOC) (1) jrid jiġi inkorporat fil-Ftehim ŻEE.
                  
               
                     (2)
                  
                  
                     Ir-Regolament ta’ Implimentazzjoni (UE) 2019/1715 jħassar, b’effett mill-14 ta’ Diċembru 2019, id-Deċiżjonijiet tal-Kummissjoni 92/486/KEE (2), 2004/292/KE (3) u 2005/123/KE (4), ir-Regolament tal-Kummissjoni (UE) Nru 16/2011 (5), u d-Deċiżjonijiet ta’ Implimentazzjoni tal-Kummissjoni (UE) 2015/1918 (6) u (UE) 2018/1553 (7), li huma inkorporati fil-Ftehim ŻEE u li konsegwentement iridu jitħassru skont il-Ftehim ŻEE b’effett mill-14 ta’ Diċembru 2019.
                  
               
                     (3)
                  
                  
                     Din id-Deċiżjoni tikkonċerna leġiżlazzjoni li fiha dispożizzjonijiet dwar is-saħħa tal-pjanti. Il-leġiżlazzjoni dwar is-saħħa tal-pjanti taqa’ barra mill-kamp ta’ applikazzjoni tal-Ftehim ŻEE u għalhekk id-dispożizzjonijiet dwar is-saħħa tal-pjanti ma għandhomx japplikaw għall-Istati tal-EFTA.
                  
               
                     (4)
                  
                  
                     Din id-Deċiżjoni tikkonċerna l-leġiżlazzjoni dwar annimali ħajjin minbarra ħut u annimali tal-akkwakultura. Il-leġiżlazzjoni li tikkonċerna dawn il-kwistjonijiet ma għandhiex tapplika għall-Iżlanda, kif speċifikat fil-paragrafu 2 tal-Parti Introduttorja tal-Kapitolu I tal-Anness I tal-Ftehim ŻEE.
                  
               
                     (5)
                  
                  
                     Din id-Deċiżjoni tikkonċerna l-leġiżlazzjoni dwar il-kwistjonijiet veterinarji, l-għalf u l-oġġetti tal-ikel. Il-leġiżlazzjoni dwar il-kwistjonijiet veterinarji, l-għalf u l-oġġetti tal-ikel ma tapplikax għal-Liechtenstein sakemm l-applikazzjoni tal-Ftehim bejn il-Komunità Ewropea u l-Konfederazzjoni Żvizzera dwar il-kummerċ fi prodotti agrikoli tkun estiża għal-Liechtenstein, kif speċifikat fl-adattamenti settorjali għall-Anness I u fl-introduzzjoni tal-Kapitolu XII tal-Anness II tal-Ftehim ŻEE. Għaldaqstant, din id-Deċiżjoni ma tapplikax għal-Liechtenstein.
                  
               
                     (6)
                  
                  
                     Ir-Regolament ta’ Implimentazzjoni (UE) 2019/1715 jistabbilixxi r-regoli għall-funzjonament tal-IMSOC, stabbilita bir-Regolament (UE) 2017/625 tal-Parlament Ewropew u tal-Kunsill (8). Sabiex jiżguraw l-omoġeneità u l-applikazzjoni uniformi tar-regoli ta’ kontroll uffiċjali fiż-ŻEE, l-Istati tal-EFTA u l-Awtorità ta’ Sorveljanza tal-EFTA għandu jkollhom aċċess għall-IMSOC.
                  
               
                     (7)
                  
                  
                     Għalhekk, l-Annessi I u II tal-Ftehim ŻEE jenħtieġ li jiġu emendati skont dan,
                  
               ADOTTA DIN ID-DEĊIŻJONI:
         
            Artikolu 1
            L-Anness I tal-Ftehim ŻEE għandu jiġi emendat kif ġej:
            
                        1.
                     
                     
                        Il-punt li ġej jiddaħħal wara l-punt 11bc (Ir-Regolament Delegat tal-Kummissjoni (UE) 2019/1666) fil-Parti 1.1 tal-Kapitolu I:
                        
                                    “11bd.
                                 
                                 
                                    
                                       32019 R 1715: Ir-Regolament ta’ Implimentazzjoni tal-Kummissjoni (UE) 2019/1715 tat-30 ta’ Settembru 2019 li jistabbilixxi r-regoli għat-tħaddim tas-sistema ta’ ġestjoni tal-informazzjoni għall-kontrolli uffiċjali u l-komponenti tas-sistema tagħha (ir-Regolament IMSOC) (ĠU L 261, 14.10.2019, p. 37).
                                    Għall-finijiet ta’ dan il-Ftehim, id-dispożizzjonijiet tar-Regolament għandhom jinqraw bl-adattamenti li ġejjin:
                                    
                                                (a)
                                             
                                             
                                                L-awtoritajiet kompetenti tal-Istati tal-EFTA għandu jkollhom l-istess aċċess għall-IMSOC bħall-awtoritajiet kompetenti tal-Istati Membri tal-UE.
                                             
                                          
                                                (b)
                                             
                                             
                                                L-Awtorità ta’ Sorveljanza tal-EFTA għandu jkollha aċċess għall-IMSOC.”
                                             
                                          
                              
                  
                        2.
                     
                     
                        Il-punt li ġejjin jiddaħħal wara l-punt 31qc (Ir-Regolament Delegat tal-Kummissjoni (UE) 2019/1666) tal-Kapitolu II:
                        
                                    “31qd.
                                 
                                 
                                    
                                       32019 R 1715: Ir-Regolament ta’ Implimentazzjoni tal-Kummissjoni (UE) 2019/1715 tat-30 ta’ Settembru 2019 li jistabbilixxi r-regoli għat-tħaddim tas-sistema ta’ ġestjoni tal-informazzjoni għall-kontrolli uffiċjali u l-komponenti tas-sistema tagħha (ir-Regolament IMSOC) (ĠU L 261, 14.10.2019, p. 37).
                                    Għall-finijiet ta’ dan il-Ftehim, id-dispożizzjonijiet tar-Regolament għandhom jinqraw bl-adattamenti li ġejjin:
                                    
                                                (a)
                                             
                                             
                                                L-awtoritajiet kompetenti tal-Istati tal-EFTA għandu jkollhom l-istess aċċess għall-IMSOC bħall-awtoritajiet kompetenti tal-Istati Membri tal-UE.
                                             
                                          
                                                (b)
                                             
                                             
                                                L-Awtorità ta’ Sorveljanza tal-EFTA għandu jkollha aċċess għall-IMSOC.”
                                             
                                          
                              
                  
                        3.
                     
                     
                        It-test tal-punti 11a (id-Deċiżjoni ta’ Implimentazzjoni tal-Kummissjoni (UE) 2015/1918) fil-Parti 1.1 tal-Kapitolu I, 12 (id-Deċiżjoni tal-Kummissjoni 92/486/KEE) u 118 (id-Deċiżjoni tal-Kummissjoni 2004/292/KE) fil-Parti 1.2 tal-Kapitolu I, 54 (ir-Regolament tal-Kummissjoni (UE) Nru 16/2011) fil-Parti 6.2 tal-Kapitolu I, 31ja (id-Deċiżjoni ta’ Implimentazzjoni tal-Kummissjoni (UE) 2015/1918) u 47a (ir-Regolament tal-Kummissjoni (UE) Nru 16/2011) tal-Kapitolu II, għandu jitħassar b’effett mill-14 ta’ Diċembru 2019.
                     
                  
         
            Artikolu 2
            Il-Kapitolu XII tal-Anness II tal-Ftehim ŻEE għandu jiġi emendat kif ġej:
            
                        1.
                     
                     
                        “Il-punt li ġej jiddaħħal wara l-punt 164c (ir-Regolament Delegat tal-Kummissjoni (UE) 2019/1666):
                        
                                    “164d.
                                 
                                 
                                    
                                       32019 R 1715: Ir-Regolament ta’ Implimentazzjoni tal-Kummissjoni (UE) 2019/1715 tat-30 ta’ Settembru 2019 li jistabbilixxi r-regoli għat-tħaddim tas-sistema ta’ ġestjoni tal-informazzjoni għall-kontrolli uffiċjali u l-komponenti tas-sistema tagħha (ir-Regolament IMSOC) (ĠU L 261, 14.10.2019, p. 37).
                                    Għall-finijiet ta’ dan il-Ftehim, id-dispożizzjonijiet tar-Regolament għandhom jinqraw bl-adattamenti li ġejjin:
                                    
                                                (a)
                                             
                                             
                                                L-awtoritajiet kompetenti tal-Istati tal-EFTA għandu jkollhom l-istess aċċess għall-IMSOC bħall-awtoritajiet kompetenti tal-Istati Membri tal-UE.
                                             
                                          
                                                (b)
                                             
                                             
                                                L-Awtorità ta’ Sorveljanza tal-EFTA għandu jkollha aċċess għall-IMSOC.”
                                             
                                          
                              
                  
                        2.
                     
                     
                        It-test tal-punti 54zzzia (id-Deċiżjoni ta’ Implimentazzjoni tal-Kummissjoni (UE) 2015/1918) u 54zzzzzm (ir-Regolament tal-Kummissjoni (UE) Nru 16/2011) għandu jitħassar b’effett mill-14 ta’ Diċembru 2019.
                     
                  
         
            Artikolu 3
            It-test tar-Regolament ta’ Implimentazzjoni (UE) 2019/1715 bil-lingwa Iżlandiża u b’dik Norveġiża, li se jiġi ppubblikat fis-Suppliment taż-ŻEE ta’ Il-Ġurnal Uffiċjali tal-Unjoni Ewropea, għandu jkun awtentiku.
         
         
            Artikolu 4
            Din id-Deċiżjoni għandha tidħol fis-seħħ fl-14 ta’ Diċembru 2019, bil-kundizzjoni li jkunu saru n-notifiki kollha skont l-Artikolu 103(1) tal-Ftehim ŻEE (*1), jew fil-jum tad-dħul fis-seħħ tad-Deċiżjoni tal-Kumitat Konġunt taż-ŻEE Nru 210/2019 tas-27 ta’ Settembru 2019 (9), skont liema data tkun l-iżjed tard.
         
         
            Artikolu 5
            Din id-Deċiżjoni għandha tiġi ppubblikata fit-Taqsima taż-ŻEE ta’ Il-Ġurnal Uffiċjali tal-Unjoni Ewropea u fis-Suppliment tiegħu dwar iż-ŻEE.
         
         
            Magħmul fi Brussell, it-13 ta’ Diċembru 2019.
            
               
                  Għall-Kumitat Konġunt taż-ŻEE
               
               
                  Il-President
               
               Gunnar PÁLSSON
            
         
         
            (1)  ĠU L 261, 14.10.2019, p. 37.
         
            (2)  ĠU L 291, 7.10.1992, p. 20.
         
            (3)  ĠU L 94, 31.3.2004, p. 63.
         
            (4)  ĠU L 39, 11.2.2005, p. 53.
         
            (5)  ĠU L 6, 11.1.2011, p. 7.
         
            (6)  ĠU L 280, 24.10.2015, p. 31.
         
            (7)  ĠU L 260, 17.10.2018, p. 22.
         
            (8)  ĠU L 95, 7.4.2017, p. 1.
         
            (*1)  Ma huwa indikat l-ebda rekwiżit kostituzzjonali.
         
            (9)  Għadha mhux ippubblikata fil-Ġurnal Uffiċjali.